舊唐人街本來係猶太裔社區聚居嘅地方，根據多倫多市政府紀錄，喺1909年已經出現咗兩個唐人街，西面嘅就係elizabeth街夾皇后街以北，即係呢度講嘅舊唐人街，1947年，市政府通過喺舊唐人街原址起新市政廳同新廣埸，於是1955年開始收地，唐人街相應北移，但係1967年政府報告指就算北移都唔掂，結果就係多倫多中區唐人街嘅出現，取代舊唐人街。